Gamlebyen gravlund

Gamlebyen gravlund i bydel Gamle Oslo er bestående av Anefeltløkkens kirkegård fra 1874 og Oslo hospitals kirkegård fra ca 1550. Gravlunden er tilknyttet Gamlebyen kirke. Gravlunden er ca 51,6 dekar og har rundt 7000 graver. Oslo Internasjonale Sjømannshjem har et eget felt for sjømannsgraver. Gravlunden har også en minnelund for urnegraver med et fellesmonument. I 1972 ble det anlagt et eget gravfelt for muslimer, med gravene vendt mot Mekka. Historie Representantskapet i Kristiania vedtok å kjøper området Anefeltløkken til gravlund for Oslo og Grønland, den 30. juni 1873. Området grenset til Oslo hospitals kirkegård, med Loelva i sving rundt løkka fra nordøst, nord og langs Anefeltløkkens vestside. Anefeltløkkens kirkegård ble innviet og tatt i bruk 14. oktober 1874. Den eldste delen tilhørende Oslo hospital ble anlagt i ca 1550. Oslo kommune kjøpte ut denne delen på 8 dekar i 1961. I 1877 ble det bygget et gravkapell til gravlunden. I 1934-1935 ble bygget renovert og kapellet fikk et tårn med klokkebåde. Kapellet har et vevd bilde av den kunstneren Grethe Lein Lange. Gravlunden har skiftet navn flere ganger. I 1894 fikk den navnet Oslo gravlund. 1. januar 1925 endret byen navn fra Kristiania til Oslo, og gravlundens navn ble endret til Gamlebyen gravlund. Kjente personer gravlagt på Gamlebyen gravlund Gamlebyen gravlund har rundt 200 bevaringsverdige graver. En rekke kjente personer er gravlagt på gravlunden. Petter Andersen, fagforeningsmann Jens Lauritz Arup, minister og biskop Frederik Julius Bech, teolog og politiker Olav Bjørnstad, roer Christian Magnus Falsen, Eidsvollsmann og høyesterettsjustitiarius. Falsens grav blir bekranset hver 17. mai. Anna Barbara Gamborg, forfatter William Graham, Norges første lokomotivfører Parley Gulbrandsen, misjonær Adolf Lindstrøm, polfarer Anna Mossevig, forretningskvinne og kvinnesaksforkjemper Fredrik Christian Schübeler, botaniker, lege og professor Alfred Skar, redaktør og politiker Johannes Smidt, biskop Christian Sørenssen, stortingsmann og biskop Adolph Tidemand, maler Se også Liste over gravlunder i Oslo. Galleri Eksterne lenker (en) Gamlebyen gravlund – kategori av bilder, video eller lyd på Commons Gravferdsetaten: Gamlebyen gravlund Arkivert 27. april 2011 hos Wayback Machine. (no) «Gamlebyen gravlund». Kulturminnesøk. Riksantikvaren – Direktoratet for kulturminneforvaltning.